Sverre Diesen

Sverre Diesen (født 1949) er en pensjonert norsk general. Han var Norges forsvarssjef fra 1. april 2005 til 1. oktober 2009. Fra januar 2012 er han ansatt som sjefsforsker ved Forsvarets forskningsinstitutt, hvor han arbeider med operasjonsanalyse og langtidsplanlegging. 

 Bakgrunn og virke 
Han er utdannet sivilingeniør ved Norges tekniske høgskole, Bygningsingeniøravdelingen (1979) og har foruten Krigsskolen videreutdanning fra Hærens stabsskole I og II (1988), samt den britiske hærens Staff College Camberley (1990).Chief of the General Staff of Norway - General Sverre Diesen, nato.int, besøkt 25. august 2012.

Diesen hadde de følgende stillingene i løpet av sin karriere i forsvaret: 
 HeimevernsungdomGudfaren , Ole Kåre Eide, F, 29. mars 2011.
 Befalsskolen for Kavaleriet i 1969–70. Avtjente plikttjenesten ved Oppklaringseskadronen/Brigaden i Nord-Norge.
 Krigsskolen i 1976–1979.
 Nestkommanderende og troppssjef ved Hans Majestets Kongens Garde i 1979–1980.
 Nestkommanderende ved et britisk mekanisert geværkompani i British Army of the Rhine i 1981.
 Jegertroppssjef og geværkompanisjef ved Infanteribataljon nummer 2/Brigaden i Nord-Norge, nå kjent som 2. Bataljon.
 Instruktør ved Infanteriets Skyte- og Vinterskole.
 Planoffiser i Hærstaben og Operasjonsstaben i Forsvarets overkommando.
 Prosjektoffiser ved Forsvarets forskningsinstitutt.
 Hovedlærer i taktikk ved Krigsskolen.
 Sjef for Hans Majestets Kongens Garde. 
 Stabssjef ved 6. divisjon.
 Sjef for Strategi- og langtidsplanavdelingen i Sentralstaben/Forsvarets overkommando under utarbeidelsen av Forsvarsstudie 2000 i 1998–2001. 
 Sjef for Distriktskommando Nord-Norge fra 2001.
 Kommandør for landstridskreftene ved Fellesoperativt hovedkvarter i Stavanger fra juni 2002.
 Fra 2003 var han militær assisterende departementsråd i Forsvarsdepartementet. Embetet er tillagt grad som generalløytnant, og er den nest høyeste posisjon i  Forsvarsdepartementets faste embetsverk. Diesen var den første som ble utnevnt i embetet.
 Fra 2005 til 2009 var han Norges forsvarssjef.
Fra 2006 til 2014 var Diesen medlem av rådet "Board of Protectors" for Norsk Militær TattooOffisielle programmer for NMT i den aktuelle perioden 
 Fra 2012 sjefsforsker ved Forsvarets Forskningsinstitutt.

 Utmerkelser 

Diesen ble i 2005 utnevnt til kommandør med stjerne av St. Olavs Orden.Tildeling av ordener og medaljer: Søk i arkivet, kongehuset.no, besøkt 5. juli 2012. Videre er Diesen tildelt de norske dekorasjonene Forsvarsmedaljen med laurbærgren, Kongehusets 100-årsmedaljeÅrsrapport 2005 (s. 48), Det kongelege hoff., Forsvarsmedaljen med to stjerner og Hærens vernedyktighetsmedalje med tre stjerner.Den nye krigerkulturen (bilde), Aftenposten, 18. desember 2008. 

Av utenlandske dekorasjoner ble Diesen i 2010 utnevnt til storkorskommandør av Viesturs orden for sin innsats for forsvarssamarbeid mellom Latvia og Norge.Ar Viestura ordeni apbalvoto personu reģistrs apbalvošanas secībā, sākot no 2004. gada oktobra , oversikt over utnevnelser, Latvias presidentembete.Jan Erik Holst mottok utmerkelse av den latviske staten , Norges ambassade i Riga, 19. mai 2011.

Diesen har også mottatt Norske Reserveoffiserers Forbunds hederstegnSverre Diesen ble i dag overrakt NROFs hederstegn, NROF på facebook, 26. oktober 2018, besøkt 17. mai 2020., Norges Veteranforbund for Internasjonale Operasjoners hederstegn og Oslo Militære Samfunds hederstegn.- Nato må tåle større tap (bilde) , abcnyheter.no, 5. november 2009, besøkt 17. mai 2020.

På foto hos Nettavisenhttps://www.nettavisen.no/artikkel/slakter-taus-diesen/s/12-95-515719 bærer Diesen to halstegn, i tillegg til St. Olavs orden ligner det andre på Stort ærestegn for fortjenester fra Østerrike.

 Grader 
Tidspunktene for Diesen sine opprykk er som følger:
 1970: Sersjant
 1971: Fenrik
 1979: Løytnant
 1983: Kaptein
 1987: Major
 1991: Oberstløytnant
 1996: Oberst
 1998: Brigader
 2001: Generalmajor (fungerende)
 2002: Generalmajor
 2003: Generalløytnant
 2005: General

 Referanser 

 Eksterne lenker 


Kategori:Generaler i Hæren (Norge)
Kategori:Kommandører med stjerne av St. Olavs Orden
Kategori:Forsvarsmedaljen med laurbærgren
Kategori:Forsvarsmedaljen
Kategori:Norges forsvarssjefer
Kategori:Æreslegionen
Kategori:personer fra Oslo